સલમાન ખાન પાકિસ્તાની કલાકારોના સપોર્ટમાં અાવ્યો ત્યારબાદ ઘણા લોકોના તેના વિરોધી સૂર ઉઠાવવા લાગ્યા છે. બોલિવૂડ સિંગર અભિજિત ભટ્ટાચાર્યઅે પણ સલમાન મુદ્દે પોતાની ભડાશ કાઢી છે. અભિજિતે ટ્વિટર પર લખ્યું છે કે ફવાદ ખાને પોતાના દેશ પાકિસ્તાન પ્રત્યે સાચી દેશભક્તિ બતાવી, પરંતુ સલમાન ખાનને ભારત પ્રત્યે પોતાની ઇમાનદારી બતાવવામાં શરમ અાવે છે. અન્ય એક ટ્વિટમાં લખ્યું છે કે સુપરસ્ટાર્સ પાકિસ્તાનીઅો સાથે શૂટિંગ કરવામાં એટલા વ્યસ્ત હોય છે કે તેઅો ઉરી હુમલા કે પાકિસ્તાન તરફથી અાતંકવાદી પ્રવૃત્તિઅોના સમાચાર જોતા નથી. અન્ય એક ટ્વિટમાં અભિજિતે લખ્યું છે કે પાકિસ્તાની અને ઇન્ડિયન કલાકારોમાં એક વસ્તુ કોમન છે. બંનેને ભારતીય પૈસા, પ્રસિદ્ધિ સાથે પ્રેમ છે, પરંતુ બંને એ‌િન્ટઇન્ડિયા છે. ઉલ્લેખનીય છે કે હિટ એન્ડ રન કેસમાં અા જ અભિજિત ભટ્ટાચાર્ય સલમાનના સપોર્ટમાં ઊભો હતો અને તેને પ્રશંસકોની નારાજગી સહન કરવી પડી હતી.